# verses

text:
 То он чини у свим својим посланицама у којима говори о тим стварима, у којима су и неке тачке које се тешко разумеју, а чији смисао ненаучени и неутврђени изврћу као што изврћу и смисао осталих писама, на своју погибао.


text:
 А ви, љубљени, знајући то унапред, чувајте се да преваром бездушника не будете заведени, и не отпаднете од своје чврстине;


text:
 него напредујте у милости и у познању Господа нашега и Спаситеља Исуса Христа. Њему слава сад и у дан вечности! Амин!


text:
 Што беше из почетка, што чусмо, што видесмо очима својим, што размотрисмо, и руке наше опипаше о Речи живота,


text:
 (и живот се јави, и видесмо, и сведочимо, и јављамо вам живот вечни, који беше у Оцу и јави се нама)


text:
 што видесмо и чусмо, то јављамо вама, да и ви с нама имате заједницу, а наша је заједница с Оцем и са Сином његовим Исусом Христом.


text:
 Вест коју од њега примисмо и коју вама јављамо, та је да је Бог светлост, и да таме у њему нема никакве.


text:
 Али ако у светлости ходимо, као што је он сам у светлости, имамо заједницу међу собом и крв Исуса, Сина његова, очишћава нас од свакога греха.


text:
 Ако исповедамо грехе своје, веран је он и праведан да нам опрости грехе наше, и очисти нас од сваке неправде.


text:
 Дечице моја! Ово вам пишем да не грешите. А ако неко сагреши, имамо бранитеља код Оца, Исуса Христа праведника.


text:
 Љубљени! Не пишем вам нове заповести, него заповест стару, коју имасте од почетка. Та заповест стара јесте реч коју чусте.


text:
 Али вам ипак нову заповест пишем, која је истинита и у њему и у вама, јер тама пролази и права се светлост већ појављује.


text:
 Пишем вам, оци, јер познасте онога који је од почетка. Пишем вам, младићи, јер надвладасте лукавога. Писах вам, децо, јер познасте Оца.


text:
 Писах вам, оци, јер познасте онога који је од почетка. Писах вам, младићи, јер сте јаки, и реч Божја у вама пребива, и надвладасте лукавога.


text:
 Јер све што је на свету, путене жудње, жудње очију и бес живота, није од Оца, него је од овога света.


text:
 Децо, последњи је час, и као што чусте да ће доћи антихрист, има и сад много антихриста. По томе познајемо да је последњи час.


text:
 Из наше средине изиђоше, али не беху наши. Јер кад би били наши, остали би с нама. Али они изиђоше, да се објави да нису наши.


text:
 Ко је лажљивац, ако то не онај који тврди да Исус не Христос? То је антихрист, који одриче Оца и Сина.


text:
 Оно дакле што чусте из почетка, у вама нека стоји. Ако у вама остане оно што чусте из почетка, и ви ћете остати у Сину и у Оцу.


text:
 И ви помазање које примисте од њега, оно у вама стоји, и не требујете да вас ко учи, него како вас то помазање само у свему учи, и истинито је и није лаж, останите у њему по науци коју вам оно даје.


text:
 И сад, дечице, останите у њему, да имамо поуздање кад се он појави, и да се не збунимо о његову појављивању и не останемо далеко од њега.


text:
 Видите какву нам је љубав дао Отац, да се деца Божја назовемо. И ми то и јесмо. Ако нас свет не познаје, то је што ни њега не позна.


text:
 Љубљени, сад смо деца Божја, и још се не показа што ћемо бити. Али знамо да кад се он покаже, бићемо слични њему, јер ћемо га видети као што јест,


text:
 Ко почини грех од ђавола је, јер ђаво греши од почетка. Син се Божји зато јави да уништи дела ђавоља.


text:
 Ко је год рођен од Бога, не чини греха, јер је семе Божје у њему, и не може грешити, јер је рођен од Бога.


text:
 По томе се познају деца Божја и деца ђавоља: ко год не ради по правди није од Бога, као што није ни онај који брата свога не љуби.


text:
 и да не будемо као Каин, који беше од лукавога, и који уби братасвога. И зашто га уби? Јер дела његова бејаху зла, а брата му праведна.


text:
 Ко дакле има богатства овога света и види брата свога у невољи и затвори срце своје од њега, како љубав Божја стоји у њему?


text:
 И то је заповест његова: да у име Сина његова Исуса Христа, и да љубимо један другога по заповести коју нам је дао.


text:
 Ко држи заповести његове, у Богу стоји и Бог у њему; и ми познајемо да он у нама стоји по Духу што нам је дао.


text:
 Љубљени! Не верујте свакоме духу, него испитујте духове да познате јесу ли од Бога, јер многи лажни пророци изиђоше на свет.


text:
 По овоме познајете Духа Божјега: Сваки дух који признаје Исуса Христа, који је у пути дошао, од Бога је,


text:
 а сваки дух који не признаје Исуса, није од Бога, и он је антихристов, за чији долазак чусте, и сад је већ на свету.


text:
 Ви сте од Бога, дечице, и победисте их, јер је већи онај који је у вама, него онај који је у свету.


text:
 Љубљени! Љубимо један другога, јер је љубав од Бога, и сваки који има љубав, од Бога је рођен и познаје Бога;


text:
 По томе се показа љубав Божја к нама што Бог Сина свога јединорођенога посла на свет да живимо по њему.


text:
 У томе је љубав: не као да ми љубисмо Бога, него да је он нас љубио и послао Сина свога као жртву окајања греха наших.


text:
 Бога није нико никад видео; ако имамо љубав међу собом, Бог у нама стоји, и љубав је његова савршена у нама.


text:
 И ми познасмо љубав коју Бог има к нама, и веровасмо у њу. Бог је љубав, и ко стоји у љубави, у Богу стоји и Бог у њему стоји.


text:
 Такав је он и такви смо и ми у свету; тиме се љубав у нама усавршује, да имамо поуздање у дан суђења.


text:
 У љубави нема страха, него савршена љубав изгони страх; јер страх превиђа казну, а ко се боји, није савршен у љубави.


text:
 Ако ко рече: "Ја љубим Бога", а мрзи на брата свога, лажа је, јер тко не љуби брата свога, кога види, како може љубити Бога, кога не види?


text:
 Ко год верује да Исус јесте Христос, од Бога је рођен, и ко год љуби онога који га је родио, љуби онога који је рођен од њега.


text:
 Он је, Исус Христос, који дође водом и крвљу и Духом; не само водом, него водом и крвљу; и Дух је који сведочи, јер је Дух истина.


text:
 Кад примамо сведочанство човечје, сведочанство је Божје веће, а Божје је сведочанство које сведочи за Сина његова.


text:
 Ко верује у Сина Божјега има то сведочанство у себи. Ко не верује Богу, начинио га је лажом, јер не верова сведочанству које сведочи Бог за Сина свога.


text:
 Ако ко види брата свога да почиња грех који не води смрти, нека моли, и даће се живот онима који не греше смртно. Има и грех смртни; за тај не говорим да моли.


text:
 Знамо да ни један који је рођен од Бога не греши, него који је рођен од Бога чува се, и лукави га не дохвата.


text:
 А знамо да Син Божји дође и даде нам разум да познамо Бога истинитога, и да будемо у истинитом Сину његовом Исусу Кристу. Он је који је истинити Бог и живот вечни.


text:
 Старешина изабраној госпођи и деци њезиној, коју ја љубим у истини, (и не само ја, него сви који познаше истину),


text:
 Да буде с вама милост, милосрђе и мир од Бога Оца и од Господа Исуса Христа, Сина Очина у истини и у љубави!


text:
 Обрадовах се много што нађох неке од твоје деце који ходе у истини, као што примисмо заповест од Оца.


text:
 И сад, молим те, госпођо, не као дајући ти нову заповест, него ону коју имамо из почетка, да имамо љубав међу собом.


text:
 И љубав је у томе да живимо по заповестима његовим. Ово је заповест по којој треба да живите, као што то научисте из почетка.


text:
 Јер изиђоше на свет многе варалице, који не признају да је Исус Христос у пути дошао. Ко је такав, он је варалица и антихрист.


text:
 Ко год даље иде и не стоји у науци Христовој, тај нема Бога, а ко стоји у тој науци тај има и Оца и Сина.


text:
 И ако имам много да вам пишем, не хтедох то учинити хартијом и мастилом, јер се надам да ћу доћи к вама и усмено с вама говорити, да радост ваша буде потпуна.


text:
 која посведочише за твоју љубав пред Црквом, и добро ћеш учинити ако их опремиш као што треба пред Богом.


text:
 Зато ако дођем, споменућу дела која чини, ружећи нас злим речима. И није му то доста, него сам браћу не прима, и забрањује то и онима који би хтели да их примају, и изгони их из Цркве.


text:
 Љубљени, не угледај се на зло, него на добро. Ко добро чини од Бога је, а ко зло чини не види Бога.


text:
 За Димитрија сви добро сведочише, и сама истина. А и ми му сведочимо, и ти знаш да је сведочанство наше истинито.


text:
 него се надам да ћу те ускоро видети и усмено с тобом говорити. [1:15] Мир теби! Поздрављају те пријатељи. Поздрави пријатеље, свакога напосе.


text:
 Јуда, служитељ Исуса Христа, а брат Јаковљев, онима који су позвани и љубљени од Бога Оца и сачувани за Исуса Христа:


text:
 Љубљени! Како сам живо желео да вам пишем о нашем заједничком спасењу, осетио сам потребу да то чиним, да бих вас охрабрио у борби за веру која је једанпут за увек предана светима.


text:
 Јер се увукоше међу вас неки људи чија је осуда одавна написана; бездушници, који милост Бога нашега претварају у разузданост, и одричу се јединога господара и Господа нашега Исуса Христа.


text:
 Али ћу напоменути вама, који то већ знате, да Господ који избави народ из земље египатске, погуби затим оне који не вероваше;


text:
 и анђеле који не очуваше свог достојанства, него оставише свој стан, задржа у оковима мрака за суд великога дана,


text:
 и да су Содом и Гомор и околни градови, који се као и они подаше блуду и протуприродним пороцима, постављени за пример, трпећи казну вечнога огња.


text:
 А Михаило арханђел, кад се препираше с ђавлом за Мојсијево тело, не смедијаше да изговори суд проклињања, него рече: Господ нека те казни!


text:
 Тешко њима! Јер путем Каиновим пођоше, с лакомоства свога за плату у заблуду Валамову упадоше, и буном Корејевом себе изгубише.


text:
 То су они што погане вашу братску трпезу, једући с вама без стида и гојећи се. То су безводни облаци које ветрови носе, јесенска дрвета неродна, која су двапут умрла, из корена ишчупана,


text:
 бесни валови морски, који избацују пену своје срамоте, залутале звезде, којима је спремљен мрак вечне таме.


text:
 Али и за њих пророкова Енох, седми од Адама, говорећи: "Гле, дође Господ са светим мириадама својим,


text:
 да изврши суд над свима, и да тражи рачун од свих бездушника за сва бездушна дела њихова, и за све ружне речи које бездушни грешници изговорише на њега."


text:
 То су људи који мрмљају, који се туже на судбину своју, који по страстима својим живе, у чијим су устима охоле речи, и који се за корист удварају.


text:
 Јер вам казаше да ће се у последње време настати ругачи, који ће ходити по својим поганим страстима.


text:
 и сами себе одржите у љубави Божјој, очекујући милосрђе Господа нашега Исуса Христа за живот вечни.


text:
 избављајте друге, и спасавајте их од огња, а опет према другима имајте и самилост и страх, мрзећи и на хаљину окаљану од пути.


text:
 А ономе који вас може сачувати без греха и без мане, и поставити вас праве пред славом својм у радости,


text:
 јединоме Богу, Спаситељу нашему, по Исусу Христу, Господу нашему, слава и величанство, моћ и власт пре свију векова и сад и на све векове! Амин!


text:
 Откривење Исуса Христа, које даде њему Бог да покаже служитељима својим шта ће ускоро да се збуде, и показа по посланоме анђелу своме, служитељу своме Јовану,


text:
 Благо ономе који чита и онима који слушају реч пророштва и држе што је написано у њему! Јер је време близу.


text:
 Јован на седам Црква које су у Азији: Милост вама и мир од онога који јест, и који беше, и који долази, и од седам духова који су пред престолом његовим,


text:
 и од Исуса Христа који је сведок верни и прворођени из мртвих, и кнез над краљевима земаљским! А ономе који нас љуби, и опра нас од греха наших крвљу својом,


text:
 Ево га, долази с облацима. И видеће га свако око, и они који га прободоше; и зајаукаће због њега сва племена на земљи. Да! Амин!


text:
 Ја Јован, брат ваш и друг у трпљењу, у краљевству и у постојаности у Исусу, бејах на острву које се зове Патмос, за реч Божју и за сведочанство Исусово.


text:
 Што видиш напиши у књигу и пошљи Црквама у Ефес, у Смирну, у Пергам, у Тијатиру, у Сард, у Филаделфију и у Лаодикију.


text:
 Обазрех се да видим чији беше глас који говораше са мном, и обазревши се видех седам свећњака златних,


text:
 и усред седам свећњака некога који изгледаше као син човечји, обучена у дугачку хаљину и опасана по прсима појасом златним.


text:
 У десној руци држаше седам звезда; из уста његових излазаше мач с обе стране оштар, а лице његово беше као сунце кад се сија у сили својој.


text:
 Кад га видех падох као мртав пред ногама његовим. Он метну десницу своју на ме, говорећи: Не бој се, ја сам Први и Последњи,


text:
 тајну седам звезда које си видео у десници мојој и седам свећњака златних. Седам звезда јесу анђели седам Цркава, а седам свећњака јесу седам Цркава.


text:
 Анђелу Ефеске Цркве напиши: Ево што говори онај који држи седам звезда у десници својој и иде посред седам свећњака златних:


text:
 Знам дела твоја и труд твој и трпљење твоје. Знам да не можеш злочесте сносити, и да си окушао оне који говоре да су апостоли, а нису, и нашао си их лажне,


text:
 Опомени се дакле одакле си испао, покај се, и прва дела чини. Ако ли тако не учиниш, доћи ћу ти ускоро и дигнућу свећњак твој с места његова.


text:
 Али то ти је добро што мрзиш на дела Николинаца, (Секта која се беше појавила у Малој Азији и у Сирији у првом веку после Христа.) на која и ја мрзим.


text:
 Ко има уши нека чује шта говори Дух Црквама: Који победи, даћу му да једе од дрвета живота које је у рају Божјему.


text:
 Анђелу Смирнске Цркве напиши: Ево шта говори Први и Последњи, који беше мртав и који се поврати животу:


text:
 Знам муке твоје и сиромаштво твоје (а ипак си богат), и клевете оних који говоре да су Јудеји, а нису, него су сотонина синагога.


text:
 Не бој се што ћеш муке имати. Гле, ђаво ће неке од вас метати у тамницу, да се искушате, и имаћете невољу за десет дана. Буди веран до саме смрти, и даћу ти венац живота.


text:
 Знам пребивалиште твоје, знам да је онде престо сотонин. Ти држиш име моје, и ниси се одрекао вере моје ни у дан Антипа, верног сведока мога, који је убијен код вас, онде где сотона пребива.


text:
 Али криво ми је нешто на тебе што имаш ту неке који држе науку Валама, који учаше Валака да метне камен спотицања пред синове Израиљеве, да би јели жртве идолске и да се подају блуду.


text:
 Ко има уши да чује, нека чује шта говори Дух Црквама: Који победи, даћу му да једе мане сакривене, и даћу му камен бео, и на камену ново име написано, које нико не зна, осим онога који га прими.


text:
 Анђелу Тијатирске Цркве напиши: Ево шта говори Син Божји, који има очи као пламен огњени, и ноге као усјали бакар.


text:
 Знам дела твоја, и љубав, и веру, и службу твоју верну, и истрајност твоју, и последња дела твоја, многобројнија од првих.


text:
 Али што имам против тебе то је што допушташ жени Језавељи, која се назива пророчица, да учи и да заводи слуге моје да се подају разврату и да једу жртве идолске.


text:
 Ево је мећем на одар, и послаћу велике муке на оне који чине прељубу са њом, ако се не покају од дела својих.


text:
 И децу њезину учинићу да помру од смрти, и познаће све Цркве да сам ја онај који испитује бубреге и срца, и даћу вам свакоме по делима вашим.


text:
 А вама и осталима који су у Тијатиру, који немају ове науке, и који не познају дубина, као што их они зову, говорим: Нећу метнути на вас другога бремена,


text:
 И пашће их гвозденом палицом, и разбиће их као лонце земљане, као и ја што примих власт од Оца свога.


text:
 Анђелу Сардске Цркве напиши: Ево што говори онај што има седам Духова Божјих и седам звезда: Знам дела твоја, знам да имаш име да си жив, а мртав си.


text:
 Опомињи се дакле како си примио и како си чуо, и то држи, и покај се. Ако ли не пребдиш, доћи ћу на тебе као лупеж, и нећеш знати у који ћу час на тебе доћи.


text:
 Али ти имаш неколико људи у Сарду који не опоганише својих хаљина; они ће са мном у белим хаљинама ићи, јер су достојни.


text:
 Који победи он ће се обући у хаљине беле, и ја нећу брисати имена његова из књиге живота, и признаћу име његово пред Оцем својим и пред анђелима његовим.


text:
 Анђелу Филаделфијске Цркве напиши: Ево шта говори Свети, истинити, који има кључ Давидов, који отвара и нико неће затворити, који затвара и нико неће отворити:


text:
 Знам дела твоја. Гле, за оно што имаш мало снаге и држао си моју реч, и ниси се одрекао имена мога, ставио сам преда те отворена врата, која нико не може затворити.


text:
 Ево ти дајем оне из сотонине синагоге, који говоре да су Јудеји, а нису, него лажу. Ево ћу учинити да дођу и да се поклоне пред ногама твојим, и да познају да сам те љубио.


text:
 Што си одржао реч устрајања у мени, и ја ћу тебе сачувати од часа искушења који ће доћи на васиони свет, да искуша оне који пребивају на земљи.


text:
 Који победи, учинићу га стубом у храму Бога свога, и више неће излазити из њега, и написаћу на њему име Бога свога, и име града Бога свога, новога Јерусалима, који силази с неба од Бога мога, и име моје ново.


text:
 Анђелу Лаодикијске Цркве напиши: Ево шта говори Амин, сведок верни и истинити, Почетак створења Божјега:


text:
 Зато што говориш: "Богат сам, и обогатио сам се и ништа не потребујем," и што не знаш да си несрећан и невољан и сиромашан, и слеп, и го,


text:
 светујем те да купиш од мене злата жеженога у огњу, да би се обогатио, и у беле хаљине да се обучеш, да се не покаже срамота голотиње твоје, и масти очиње, да намажеш очи своје, да видиш.


text:
 Ево стојим на вратима и куцам. Ако ко чује глас мој и отвори врата, ући ћу к њему и вечераћу с њим и он са мном.


text:
 Који победи даћу да седи са мном на престолу моме, као и ја што победих и седох с оцем на престо његов.


text:
 Затим погледах, и гле, врата отворена на небу, и први глас који чух као звук трубе и који мени говораше, рече: Попни се амо, и показаћу ти шта ће после бити.


text:
 Онај што сеђаше изгледаше као камен јаспис и сард, а око престола беше дуга која изгледаше као смарагд.


text:
 Око престола беху двадесет и четири престола, и на престолима видех двадесет и четири старешине који су седили обучени у беле хаљине, и имаху златне круне на главама својим.


text:
 Од престола излажаху муње, гласови и громови. Пред престоломм гораху седам жижака огњених, који су седам Духова Божјих.


text:
 Пред престолом беше још и стаклено море, као кристал. Насред престола и око престола беху четири жива створења пуна очију спред и позади.


text:
 Прво живо створење беше као лав, друго живо створење као теле, треће живо створење имаше лице као човек, а четврто живо створење беше као орао који лети.


text:
 Свако од четири жива створења имаше по шест крила, унаоколо и унутра пуна очију. И она дан и ноћ непрестано говоре: "Свет, свет, свет Господ, Бог Свемоћни, који беше, који јест и који долази!


text:
 А кад жива створења дају славу, част и хвалу ономе који седи на престолу, ономе који живи на векове векова,


text:
 падају двадесет и четири старешине пред оним што седи на престолу, и клањају се ономе који живи на векове векова, и мећу круне своје пред престо, говорећи:


text:
 Достојан си, Господе, да примиш славу част и моћ, јер си ти све ствари створио и по вољи твојој оне постоје и створене су.


text:
 Затим видех у десници онога који сеђаше на престолу књигу написану изнутра и споља, запечаћену са седам печата.


text:
 И видех анђела силног који викаше јаким гласом: Ко је достојан да отвори књигу и да разломи печате њезине?


text:
 Један од старешина рече ми: Не плачи, ево победи је Лав из колена Јудина, изданак Давидов, да отвори књигу и разломи седам печата њезиних.


text:
 И видех усред престола и усред четири жива створења, и усред старешина јагње које беше као заклано. Оно имаше седам рогова и седам очију, које су седам духова Божјих посланих по свему свету.


text:
 Кад узе књигу, четири жива створења и двадесет и четири старешине падоше пред јањетом, држећи сваки по једну харфу и златне купе пуне тамјана, које су молитве светих.


text:
 И певаху нову песму говорећи: Достојан си да узмеш књигу и да отвориш печате њезине, јер си заклан био, и искупио си Богу крвљу својом људе од свакога колена и језика и народа и племена,


text:
 Погледах, и чух глас многих анђела око престола и живих створења и старешина, и беше број њихов мириаде мириада и хиљаде хиљада.


text:
 И они говораху силним гласом: Достојно је јагње заклано да прими моћ и богатство, мудрост и силу, част, славу и хвалу.


text:
 И свако створење што је на небу и на земљи и под земљом, и што на мору, и што је у њима, све чух да говоре: Ономе који седи на престолу и јагњету благослов и част, слава и моћ у векове векова!


text:
 Погледах кад отвори јагње један од седам печата, и чух једно од четири живих створења да рече гласом громовним: "Дођи".


text:
 Погледах, и гле, појави се коњ бео. Онај који је јахао на њему имао је лук, и њему се даде венац; и он изиђе као победник и да победи.


text:
 И изиђе други коњ, риђ. Онај који је јахао на њему доби власт да дигне мир са земље, да се кољу људи међу собом, и даде му се мач велики.


text:
 Кад отвори трећи печат, чух треће живо створење да рече: "Дођи" И погледах, и гле, појави се коњ вран. Онај који је јахао на њему држао је мерила у руци својој.


text:
 И чух глас између четири жива створења који рече: Мера пшенице за динар, и три мере јечма за динар, а уља и вина да не квариш.


text:
 И погледах, и гле појави се коњ блед. Ономе који је јахао на њему беше име Смрт, и Предео мртвих иђаше за њима. Њима се даде власт над четвртином земље, да погубе људе мачем, глађу, кугом и зверима земаљским.


text:
 Кад отвори пети печат, видех под жртвеником душе побијених за реч Божју и за сведочанство што беху дали.


text:
 И оне повикаше силним гласом говорећи: Господару свети и истинити, докле још оклеваш да судиш и осветиш крв нашу на становницима земље?


text:
 И даде се свакоме од њих по једна бела хаљина, и речено им би да почину још мало времена, докле се не наврши број другова њихових у служењу, и браће која су имала да буду погубљена као и они.


text:
 Погледах кад отвори шести печат, и гле, затресе се јако земља, и сунце поста црно као врећа од кострети, и месец поста сав као крв.


text:
 И краљеви земаљски и великаши, војводе и богаташи, силници и сви робови и сви слободни сакрише се по пећинама и по камењацима горским.


text:
 И они говораху горама и камењу: Падните на нас и сакријте нас од лица онога који седи на престолу и од гнева јагњетова;


text:
 Затим видех четири анђела да стоје на четири угла земље и држе четири ветра земаљска, да не дуне вјетар на земљу, ни на море, ни на какво дрво.


text:
 И видех другога анђела да се пење на страни од истока сунчанога, који имаше печат Бога живога. И он повика силним гласом на четири анђела којима беше дано да чине зла земљи и мору. И он рече:


text:
 Не чините зла ни земљи ни мору ни дрветима, докле не ударимо печат на чело служитељима Бога нашега.


text:
 И чух број на које беше ударен печат: Сто и четрдесет и четири хиљаде од свију колена синова Израиљевих:


text:
 од колена Јудина дванаест хиљада печатом забележених; од кољена Рувимова дванаест хиљада; од колена Гадова дванаест хиљада;


text:
 од колена Асирова дванаест хиљада; од колена Нефталимова дванаест хиљада; од колена Манасијина дванаест хиљада;


text:
 од кољена Симеонова дванаест хиљада; од колена Левијева дванаест хиљада; од колена Исахарова дванаест хиљада;


text:
 од колена Завулонова дванаест хиљада, од колена Јосифова дванаест хиљада, од колена Вењаминова дванаест хиљада печатом забележених.


text:
 Затим погледах, и гле, мноштво велико, које не могаше нико избројити, од свакога рода и племена, народа и језика, стајаше пред престолем и пред јањетом, обучено у беле хаљине и држећи палме у рукама.


text:
 И сви анђели стадоше око престола и старешина, и падоше на лице пред престолем и поклонише се Богу,


text:
 говорећи: "Амин! хвала, слава, мудрост, благоданост, част, моћ и сила Богу нашему на векове векова! Амин!


text:
 Рекох му: Господе мој, ти знаш. Рече он мени: Ово су они који дођоше од патње велике и опраше хаљине своје и обелише их у крви јањетовој.


text:
 Зато су пред престолом Божјим, и служе му дан и ноћ у храму његовом. Онај који седи на престолу разапеће шатор свој над њима.


text:
 Јер јагње, које је насред престола, спашће их, и извешће их на изворе воде живе, и Бог ће отрти сваку сузу од очију њихових.


text:
 И дође још један анђео који ступи пред олтар и имаше кадионицу златну, и беше му дано много тамјана, да га принесе с молитвама свију светих на олтар златни пред престолом.


text:
 И анђео узе кадионицу, напуни је огњем с олтара и баци је на земљу, и насташе гласови и громови и севање муња и тресење земље.


text:
 Први анђео затруби. И наста град и огањ, смешан с крвљу, који се бацише на земљу, - и трећина дрвета изгоре, и сва трава зелена изгоре.


text:
 Други анђео затруби. И нешто као велика гора огњем запаљена баци се у море, и трећина мора поста крв.


text:
 Трећи анђео затруби. И паде с неба велика звезда, која гораше као буктиња, и она паде на трећину река и на изворе водене.


text:
 Четврти анђео затруби. И би ударена трећина сунца и трећина месеца и трећина звезда, да помрча трећина њихова, и дан изгуби трећину светлости своје, а тако и ноћ.


text:
 И погледах, и чух орла који је летео посред неба који рече силним гласом: Тешко, тешко, тешко становницима земље од осталих гласова трубних тројице анђела који ће сад затрубити.


text:
 Пети анђео затруби. И видех звезду која паде с неба на земљу. Њој се даде кључ од студенца бездана.


text:
 И она отвори студенац бездана, и из студена изиђе дим, као дим из велике пећи, и поцрни сунце и небо од дима студенчева.


text:
 Из дима изиђоше скакавци на земљу, и даде им се власт као што је власт коју имају скорпије земаљске.


text:
 Рече им се да не уде трави земаљској, нити икаквој зелени, ни дрвету, него само људима који немају печата Божјега на челима својим.


text:
 И даде им се не да их убијају, него да их муче пет месеци, и мучење њихово беше као мучење скорпије кад уједе човека.


text:
 Ти скакавци беху као коњи спремљени за бој. На главама њиховим беху као круне од злата, а лица им беху као лица човечја.


text:
 Имаху оклопе као оклопе гвоздене, и шум крила њихових беше као праска кола са многим коњима који трче у бој.


text:
 И четири анђела који беху спремљени за сат и дан и месец и годину, беху одрешени да побију трећину људи.


text:
 И тако видех у утвари и коње и оне који их јахаху, који имаху оклопе огњене, плаветне и сумпорне. Главе коња њихових беху као главе лавова, и из уста њихових излажаше огањ, дим и сумпор.


text:
 Јер сила коња беше у жвалама и у реповима њиховим, јер репови њихови беху као змије и имаху главе, и са њима чињаху зло.


text:
 Остали људи који не беху побијени овим злима, не покајаше се од дела руку својих, па да се не клањају више злим духовима, ни идолима златним и сребрним, бакреним, каменим и дрвеним који не могу ни видети, ни чути, ни ходити;


text:
 Видех другога анђела силног да силази с неба, огрнута облаком, а на глави његовој беше дуга, и лице његово беше као сунце, а ноге његове као стубови огњени.


text:
 И кад пустише седам громова гласове свјео, хтедох да пишем, али чух глас с неба који ми говори: Запечати шта говорише седам громова и не пиши.


text:
 и закле се оним који живи на векове векова, који створи небо и што је на њему, и земљу и што је на њој, и море и што је у њему, да времена већ неће бити,


text:
 него у дане гласа седмога анђела, кад он затруби, онда ће се свршити тајна Божја, као што он јави својим слугама пророцима.


text:
 И глас који чух с неба опет проговори, и рече: Иди и узми књигу отворену из руке анђела који стоји на мору и на земљи.


text:
 И ја отидох к анђелу и рекох му: Дај ми књигу - Рече ми: Узми и прогутај је; биће ти горка у трбуху твоме али у устима биће ти слатка као мед. -


text:
 И ја узех малу књигу из руке анђелове и прогутах је; и она беше у устима мојим као мед слатка, а кад је прогутах беше горка у трбуху моме.


text:
 И дадоше ми трску, као палицу, говорећи: Устани и измери храм Божји и олтар, и изброји оне што се клањају у њему;


text:
 али предворје храма не измери, јер је оно дано паганцима и они ће свети град четрдесет и два месеца газити.


text:
 Ако им ко хоће зло чинити, из уста њихових излази огањ који прождире непријатеље њихове, и ко хтедне да им учини зло, тај треба тако да буде убијен.


text:
 Они имају власт да затворе небо, да не падне киша на земљу у дане њихова пророковања, и они имају власт над водама, да их претварају у крв, и да ударе земљу сваком муком кад год хтедну.


text:
 Кад сврше они сведочанство своје, тада ће звер што излази из бездана ратовати на њих, и победитиће их, и убиће их;


text:
 и телеса њихова остаће на тргу града великога, који је духовно назван Содом и Египат, онде где је Господ њихов разапет.


text:
 Гледаће људи од народа и племена, језика и колена, телеса њихова три дана и по, и неће дати да се њихова телеса положе у гроб.


text:
 И становници земље обрадоваће се и веселиће због њих, и слаће даре један другоме, јер та два пророка мучише становнике земље.


text:
 После три дана и по уђе у њих дух живота који од Бога дође, и оба усташе на ноге своје, и страх велики обузе оне који их гледаху.


text:
 И они чуше силан глас с неба који им говори: Попните се амо! И попеше се на небо у облаке, и видеше их непријатељи њихови.


text:
 У тај час јако се затресе земља и десети се део града сруши, и тресење земље поби седам хиљада људи, а остали се уплашише, и дадоше славу Богу небеса.


text:
 Седми анђео затруби. И насташе силни гласови на небесима који говораху: Пређе краљевство света на Господа нашега и на Христа његова, и он ће краљевати на векове векова.


text:
 И двадесет и четири старешине који беху пред Богом на престолима својим, падоше на лица своја и поклонише се Богу,


text:
 говорећи: Хвалимо те, Господе, Боже Свемоћни, који јеси, и био си и бићеш, што си узео моћ своју велику и краљујеш.


text:
 Народи се прогњевише, али дође и твој гнев и дође време да се мртвима суди и да се награде слуге твоје, пророци и свети, и они који се боје имена твога, мали и велики, и да се униште они који земљу уништавају.


text:
 И отвори се храм Божји на небу и показа се ковчег савеза његова у храму његовом, и насташе севања муње и гласови и громови и тресење земље и град велики.


text:
 Знак велики показа се на небу: жена сунцем огрнута, - месец под ногама њезиним, - с венцем од дванаест звезда на глави својој.


text:
 И показа се други знак на небу и гле, то беше велика риђа аждаја са седам глава и десет рогова, и седам круна на главама својим.


text:
 Реп њен одвуче трећину звезда небеских и баци их на земљу. Аждаја стајаше пред женом која је имала да се породи, да јој прождре дете, кад се породи.


text:
 Она роди сина који ће пасти све народе палицом гвозденом. И дете њезино би узето к Богу и престолу његову.


text:
 И жена утече у пустињу где имаше место спремљено од Бога, да се онамо храни хиљаду двеста шездесет дана.


text:
 И наста рат на небу. Михаило и анђели његови ударише на аждају. И борише се аждаја и анђели његови,


text:
 И аждаја велика би збачена, стара змија, која се зове ђаво и сотона, која обмањује целу земљу. И би бачен на земљу, и анђели њени беху бачени с њом.


text:
 И чух силан глас на небу који рече: Сада наста спасење и моћ и краљевство Бога нашега и власт Христа његова, јер се збаци опадач браће наше, који их тужаше пред Богом нашим дан и ноћ.


text:
 Они га победише ради крви јагњетове и речи сведочанства свога, и не љубише живот свој толико да би се смрти плашили.


text:
 Веселите се за то небеса и ви који живите на њима! Тешко земљи и мору! Јер ђавао сиђе к вама пун срџбе велике, знајући да је кратко време његово.


text:
 И жени се дадоше два крила орла великога, да одлети у пустињу на своје место, где ће се хранити за једно време, за времена и за половину времена, далеко од лица змијина.


text:
 И земља би у помоћи жени, и земља отвори своја уста и прогута реку коју пусти аждаја из уста својих.


text:
 И аждаја се разгневи на жену, и отиде да се побије с остатком потомства њезина, који држи заповести Божје и има сведочанство Исуса Христа.


text:
 И оста на песку морском. Видех затим излазити из мора звер која имаше седам глава и десет рогова, и на роговима десет круна, а на главама својим имена хулна.


text:
 Звер коју видех беше као леопард, ноге јој као у медведа, чељусти њезине као чељусти лавовске. Аждаја јој даде силу своју и престо свој и власт велику.


text:
 И видех једну од глава њезиних као рањену на смрт, али се смртна рана њезина исцели. И сва се земља задиви иза звери. И поклонише се аждаји, што даде власт звери;


text:
 И дадоше јој се уста која говоре дрске и хулне речи, и даде јој се власт да делује четрдесет и два месеца.


text:
 И она отвори своја уста да изреч хуле на Бога, да хули на име његово и на његов шатор његов и на оне који живе на небу.


text:
 И даде јој се да ратује са светима, и да их победи. И даде јој се власт над сваким коленом и народом, језиком и племеном.


text:
 И поклониће јој се сви становници земље чија имена нису од постања света записана у књизи живота јагњета које би заклано.


text:
 Ко у ропство води биће у ропство одведен; ко мачем убије, треба да буде мачем убијен. У томе је стрпљење и вера светих.


text:
 Она вршаше сву власт прве звери пред њом; и чињаше да се земља и становници њени клањају првој звери, којој се исцели рана смртна.


text:
 Она обмањиваше становнике земље знацима, који јој беху дани да чини пред звери, говорећи становницима земље да начине лик звери која имаде рану од мача а беше жива.


text:
 И би јој дано да оживљује лик зверињи, да проговори лик зверињи, и да учини да се побију сви они који се не клањају лику зверињему.


text:
 И учини да се свима, малим и великим, богатима и сиромасима, слободнима и робовима, удари жиг на десну руку или на чело,


text:
 и да нико не може ни куповати ни продавати осим онога који има жиг, име звери или број имена њезина.


text:
 Ту је мудрост. Ко је разуман нека израчуна број звери. Јер то је број човечји, а број његов је шест стотина шездесет и шест.


text:
 Погледах и гле јагње стајаше на гори Сионској, и с њим сто и четрдесет и четири хиљаде људи који имаху име његово и име оца његова написано на челима својим.


text:
 И чух глас с неба, као шум вода великих и као праску грома великога; и глас који чух беше као глас свирача харфи кад ударају у харфе своје.


text:
 И они певаху нову песму пред престолом, пред четири жива створења и пред старешинама; и нико не могаше научити песму, осим оних сто и четрдесет и четири хиљаде који су откупљени са земље.


text:
 То су они који се не оскврнише са женама, јер су девственици. Они иду за јагњетом куд год он пође. Они су откупљени од људи, првеци Божни у јагњету;


text:
 Видех другог анђела који је летео посред неба, који имаше вечно јеванђеље, да га објави становницима земље, свакоме племену и језику, колену и народу.


text:
 Он говораше силним гласом: Бојте се Бога и поклоните се њему, јер дође час суда његова, и поклоните се ономе који је створио небо и земљу, и море и изворе водене.


text:
 За њим дође други анђео, говорећи: Паде, паде Бабилон велики, који вином беса блуда свога напоји све народе!


text:
 За њим дође трећи анђео, говорећи силним гласом: Ко се год клања звери и лику њезином, и прими жиг на чело своје или на руку своју,


text:
 пиће и он вина гнева Божјега, које је непомешано уточено у пехар гнева његова, и биће мучен огњем и сумпором пред анђелима светим и пред јањетом.


text:
 И дим мучења њихова иде у векове векова, и немају одмора ни дању ни ноћу они који се клањају звери и лику њезиноме, и који примају жиг имена њезина.


text:
 И чух глас с неба који ми говори: Напиши: Благо мртвима који одсад умиру у Господу! Да, говори Дух, да почину од трудова својих, јер дела њихова иду за њима.


text:
 Погледах, и гле, облак бео, а на облаку сеђаше неко који је изгледао као син човечји, и имаше на глави својој круну златну и у руци својој срп оштар.


text:
 И други анђео изиђе из храма, вичући силним гласом ономе који је седео на облаку: Замахни српом својим и жањи, јер дође време жетве, јер је сазрело жито земаљско.


text:
 И други анђео, који имаше власт над огњем, изиђе из олтара и повика силним гласом ономе који имаше срп оштар, говорећи: Замахни српом својим оштрим, и одрежи грожђе винограда земаљскога, јер већ сазреше гроздови његови.


text:
 И измуља се бадањ изван града и изли се крв из каце чак до узда коњима за хиљаду и шест стотина стадија.


text:
 Видех затим други велики знак на небу и чудо: седам анђела који имаху седам последњих зала, јер се у њима заврши гнев Божји.


text:
 И видех као стаклено море смешано с огњем, и оне што победише звер и лик њезин и жиг њезин и број имена њезина, где стоје на мору стакленоме и имају харфе Божје.


text:
 И они певаху песму Мојсија, слуге Божјега и песму јагњетову, говорећи: "Велика су и дивна дела твоја, Господе, Боже свемоћни! Праведни су и истинити путови твоји, краљу векова!


text:
 Ко се неће бојати тебе, Господе, и славити име твоје? Јер си ти једини свет, јер ће сви народи доћи и поклонити се пред тобом, јер се објавише судови твоји."


text:
 Изиђоше из храма седам анђела који имаху седам зала, обучени у чисте и беле ланене хаљине и опасани по прсима појасима златним.


text:
 И једно од четири жива створења даде седморици анђела седам купа златних, пуних гнева Бога који живи у векове векова.


text:
 И напуни се храм дима од славе Божје и од силе његове, и нико не могаше доћи у храм, док се не сврши седам зала седморице анђела.


text:
 И чух силан глас из храма који говори седморици анђела: Идите и излијте седам купа гнева Божјега на земљу.


text:
 Први анђео отиде и изли купу своју на земљу. И настадоше зле и љуте ране на људима који су имаху жиг зверин и клањаху се лику њезиноме.


text:
 Други анђео изли купу своју у море, и оно поста крв, као крв од мртваца, и сва жива створења умреше, све што беше у мору.


text:
 И чух анђела вода да говори: Праведан си, Господе, који јеси и који си био, и свет си што си тако судио.


text:
 И изгореше људи од велике врућине, и хуљаху на име Бога, који има власт над овим злима, и не покајаше се, па да би му славу дали.


text:
 Пети анђео изли купу своју на престо зверин. И краљевство њезино поста тамно, и људи уједаху језике своје од муке,


text:
 Шести анђео изли купу своју на велику реку Еуфрат. И пресахну вода њезина, да се приправи пут краљевима који долазе од истока сунчанога.


text:
 И видех из уста аждајиних и из уста звериних и из уста лажнога пророка, где изиђоше три нечиста духа, као жабе.


text:
 Јер су ово духови ђаволски, који чине чудеса и излазе ка краљевима свега света, да их скупе за бој за велики дан Бога Сведржитеља.


text:
 (Ево идем као лупеж; благо ономе који је будан и који чува хаљине своје, да не иде го, и да се не види срамота његова!)


text:
 Седми анђео изли купу своју у ваздух. И из храма, из престола, изиђе силан глас говорећи: Сврши се!


text:
 И насташе севање муња и громови и гласови, и велики потрес земље, какав никад не би од како су људи на земљи, толики потрес, тако страшан!


text:
 И град велики раздели се на три дела, и градови народа падоше, и Бог се опомену Вабилона великога, да му да пехар вина пламенога гнева свога.


text:
 И град велики, чија зрна беху тешка као талант, паде с неба на људе, и људи хулише на Бога бича граднога, јер мука ова би врло велика.


text:
 Дође затим један од седам анђела који имаху седам купа, и проговори ми говорећи: Дођи, показаћу ти суђење блуднице велике која седи на водама великим.


text:
 И одведе ме у духу у пустињу. И видех жену која је седела на звери црвеној, која беше пуна имена хулних, и имаше седам глава и десет рогова.


text:
 Та жена беше обучена у порфиру и у скерлет, и накићена златом, драгим камењем и бисером. Она имаше у руци својој златни пехар, пун мрзости и погаништине блуда свога.


text:
 На челу њезину беше написано једно име, једна тајна: "Вавилон велики, мати блудника и мрзости земаљских."


text:
 И видех ту жену пијану од крви светих и од крви сведока Исусових. И зачудих се чудом великим гледајући је.


text:
 Анђео ми рече: Шта се чудиш? Ја ћу ти казати тајну ове жене и звери што је носи а има седам глава и десет рогова.


text:
 Звер коју си видео беше и није више. Она има да изиђе из бездана и иде у пропаст, и зачудиће се становници земље чија имена нису од постања света записана у књизи живота, кад виде звер, јер она беше и више није, и опет ће доћи.


text:
 И јесу и седам краљева. Пет је њих пало, један постоји, а други још није дошао, а кад дође, за мало ће остати.


text:
 Десет рогова које си видео, то су десет краљева, који још не примише краљевство, него ће примити власт као краљеви на једно време после звери.


text:
 Они ће се побити с јагњетом и јагње ће их победити, јер је Господар над господарима, и краљ над краљевима, и победиће их са њим и они који су с њим позвани, избрани и верни.


text:
 Десет рогова што си видео и звер омрзнуће на блудницу, опљачкаће је и оголиће, и појешће месо њезино и сажећи ће је огњем.


text:
 Јер је Бог дао у срца њихова да врше вољу његову, и да изврше једну исту вољу, и да даду краљевство своје звери, док се испуне речи Божје.


text:
 После овога видех силазити с неба другога анђела који имаше власт велику; и земља се расветли од славе његове.


text:
 Он повика силним гласом говорећи: Паде, паде Вавилон велики. Он поста стан ђаволима и тамница свакоме духу нечитоме, и тамница свију птица нечистих и мрских, јер се сви народи напише беса блуда њезина,


text:
 И чух други глас с неба који говораше: Идите из ње, народе мој, да се не помешате у грехе њезине и да вам не науде зла њезина.


text:
 Платите јој као што она вама плати, и подајте јој двојно по делима њезиним. Којим пехаром захвати вама, захватајте јој два пута онолико.


text:
 Колико се прослави и наслади, толико јој подајте мука и жалости. Јер она говори у срцу своме: Седим као краљица и нисам удовица, и жалости нећу видети!


text:
 Зато ће у један дан доћи зла њезина: смрт и жалост и глад, и сажећи ће се огњем. Јер је силан Господ, Бог који јој суди.


text:
 И заплакаће и зајаукаће за њом краљеви земље који са њом блуд проводише и беснише, кад виде дим горења њезина.


text:
 Из далека стојећи, од страха мука њезиних, говориће: Јаох! јаох! Ввароши велика, Вавилоне, вароши силна! За један сами час дође осуда твоја!


text:
 товара злата и сребра, камења драгог и бисера, платна и порфире, свиле и скерлета и свакојаког мирисног дрвета, и свакојаких посуђа од филдиша, и свакојаког посуђа од најскупљег дрвета, бакра, гвожђа и мермера;


text:
 и цимета и мириса и мира и тамјана, и вина и уља, и брашна фина и пшенице и говеда и оваца, и коња и кола, и телеса и душа човечјих.


text:
 И плодови што је душа твоја очекивала, отидоше од тебе; и све мекане и раскошне ствари отидоше од тебе и више их нећеш наћи.


text:
 и говориће: Јаох! јаох! Вароши велика, обучена у свилу и профир и скерлет, и накићена златом и камењем драгим и бисером,


text:
 за један сами сат пропаде толико богатство! И сви кормилари и сви који допутоваху лађама, и лађари и сви који тргују по мору, стајаху из далека


text:
 И бацаху прашину на главе своје и повикаше плачући и ридајући, и говораху: Јаох! Јаох! Вароши велика, у којој се од раскоши њезине обогатише сви који имају лађе на мору, за један сами час пропаде!


text:
 Весели се над њом небо! И ви свети, апостоли и пророци, веселите се и ви! Јер Бог призна правду вашу осудом њезином.


text:
 Тада један силан анђео узе камен, као велики камен воденички и баци га у море, говорећи: Тако ће са хуком бити бачен Вавилон, варош велика, и неће се више наћи.


text:
 Глас гудача и певача и свирача и трубача неће се више чути у теби и никакав мајстор ни од какве уметности неће се више наћи у теби; хука камена воденичкога неће се чути у теби;


text:
 светлост жишка неће се више светлити у теби, глас младожење и невесте неће се више чути у теби, јер трговци твоји бејаху великаши земље, јер твојим чарањем преварени беху сви народи;


text:
 После овога чух као силни глас многога народа на небу који говори: Алилуја! Спасење и слава, част и моћ Господу нашему,


text:
 јер су истинити и прави судови његови, што је осудио блудницу велику, која поквари земљу блудом својим, и покаја крв слугу својих од руке њезине.


text:
 И падоше двадесет и четири старешине, и четири жива створења, и поклонише се Богу, који сеђаше на престолу, говорећи: Амин! Алилуја!


text:
 И из престола изиђе глас који говори: Хвалите Бога нашега ви све слуге његове, ви, који га се бојите, мали и велики!


text:
 И чух као глас многога народа и као шум вода великих, и као праску громова јаких, који говоре: Алилуја! Јер краљује Господ, Бог Сведржитељ.


text:
 Радујмо се и веселимо се и дајмо славу њему, јер дође свадба јагњетова и невеста његова спремила се,


text:
 Анђео ми рече: Напиши: Благо онима који су позвани на свадбену вечеру јагњетову! И рече ми: Ове су речи истините речи Божје.


text:
 И паднувшу пред ноге његове, поклоних му се. Али ми он рече: Гле, немој, ја сам служитељ као и ти и браћа твоја, која имају сведочанство Исусово. Богу се поклони. Јер је сведочанство Исусово Дух пророштва.


text:
 Затим видех небо отворено, и гле, појави се коњ бео. Онај који је јахао на њему зове се Верни и Истинити и он суди и војује по правди.


text:
 Очи му беху као пламен огњени; на глави његовој беху многе круне, и имаше име написано, које нико не зна осим њега самога.


text:
 Из уста његових изиђе мач оштар, да њиме побије народе. Он ће их пасти гвозденом палицом и он муља кацу вина срдње и гнева Бога Сведржитеља.


text:
 И видех једног анђела који стајаше на сунцу. Он повика силним гласом, говорећи свим птицама које лете испод неба: "Дођите и скупите се на велику гозбу Божју,


text:
 да једете меса од краљева и меса од војвода и меса од јунака и меса од коња и од оних који јашу на њима, и меса од свих слободних и робова, малих и великих!"


text:
 Видех звер и краљеве земље и војнике њихове скупљене да ратују с оним што је на коњу и с војском његовом.


text:
 И би ухваћена звер, и с њом и лажни пророк који учини пред њом знаке којима превари оне који примише жиг зверин и који се клањаху лику њезиноме. Живи беху обоје бачени у запаљено језеро од огња и сумпора;


text:
 а остали су беху побијени мачем који изиђе из уста онога на коњу; и све се птице наситише меса њихова.


text:
 И баци га у бездан, и затвори га и запечати над њим, да више не заводи народе, док се не наврши хиљада година. Затим он треба да буде одрешен на мало времена.


text:
 И видех престоле, и онима који сеђаху на њима даде се власт да суде. И видех душе исечених за сведочанство Исусово и за речи Божју, који се не клањаше звери ни лику њезиноме, и не примише жига на челима својим и на руци својој. И они оживеше и краљеваше с Христом хиљаду година.


text:
 Блажени су и свети који имају део у првом ускрсењу: над њима друга смрт нема власти, него ће бити свештеници Богу и Христу, и краљеваше с њим хиљаду година.


text:
 и изиће ће да заводи народе на сва четири краја земље, Гога и Магога, да их скупи за бој; њихов је број као песак морски.


text:
 И они изиђоше на површину земље и нападоше на логор светих и на град љубљени. Али сиђе огањ с неба и прогута их.


text:
 И ђавао који их вараше би бачен у језеро огњено и сумпорно, где су звер и лажни пророк. И они ће бити мучени и дању и ноћу у векове векова.


text:
 Затим видех велики бео престо и онога који сеђаше на њему. Од лица његова бежаху небо и земља и не нађе се места за њих.


text:
 И видех мртваце мале и велике где стоје пред престолом. И отворише се књиге. И друга се књига отвори, која је књига живота. Мртвацима би суђено по делима њиховим, како је написано било у тим књигама.


text:
 И море врати мртваце који су у њему били, и смрт и предео мртвих вратише своје мртваце, и примише суд сваки по делима својим.


text:
 И видех свети град, нов Јерусалим, силазити од Бога с неба, опремљен као невеста украшена за свог заручника.


text:
 И чух силан глас с неба да говори: Ево шатора Божјег међу људима! Он ће пребивати с њима, и они ће бити народ његов, и сам Бог биће с њима.


text:
 Он ће отрти сваку сузу од очију њихових и смрти неће више бити, ни жалости ни вике, ни болести неће више бити, јер првих ствари нестаде.


text:
 И онај што сеђаше на престолу рече: Ево све ново творим. И рече: Напиши, јер су ове речи истините и верне.


text:
 И рече ми: Сврши се! Ја сам Алфа и Омега, Почетак и Свршетак. Ко је жедан, даћу му из извора воде живе за бадава.


text:
 А страшљивима и невернима и поганима и крвницима и блудницима и врачарима и идолопоклоницима и свим лажама, њима је део у запаљеном језеру од огња и сумпора; то је друга смрт.


text:
 Тада дође к мени један од седам анђела који имаху седам купа напуњених седам последњих зала и проговори ми говорећи: Дођи показаћу ти невесту, жену јањетову.


text:
 И он ме одведе у духу на гору велику и високу. И показа ми свети град, Јерусалим, који силажаше од Бога с небеса.


text:
 И имаше зид велик и висок, и имаше дванаестора врата и на вратима дванаест анђела, и имена написана, која су имена дванаест колена Израиљевих:


text:
 Град беше у облику четвороугла и дужина његова беше толика колика и ширина. И он измери град трском, и измери дванаест хиљада стадија; дужина и ширина и висина беху једнаке.


text:
 Темељи зидова градских беху украшени свакојаким драгим камењем: први темељ беше јаспис, други сафир, трећи од халкид, четврти смарагд,


text:
 пети сардоникс, шести сард, седми хросолит, осми вирил, девети топаз, десети хрисопрас, једанаести јакинт, дванаести аметист.


text:
 Дванаест врата беху дванаест зрнабисера. И улице градске беху од злата чистог као пресветло стакло.


text:
 Град не потребије сунца ни месеца да му светле, јер га слава Божја обасјава и жижак је његов јагње.


text:
 И неће у њега ући ништа погано и нико који би се подао мрзости и лажи, него само они који су записани у јагњетовој књизи живота.


text:
 Насред трга градског, на двема речним обалама беше дрво живота, које рађа дванаест родова, дајући свакога месеца свој род, а лишће је за исцељивање народа.


text:
 Ноћи тамо неће бити и неће требати жишка ни светлости, јер ће их обасјавати Господ, Бог, и он ће краљевати на векове векова.


text:
 И рече ми: Ово су речи верне и истините и Господ, Бог светих пророка, посла анђела свога да покаже слугама својим шта ће бити ускоро.


text:
 Ја Јован видех ово и чух, и кад чух и видех, падох да се поклоним на ноге анђела који ми је ово показа.


text:
 Али ми он рече: Гле, немој, јер ја сам друг твој у служби и браће твоје пророка и оних који држе речи ове књиге. Богу се поклони!


text:
 Ко је неправедан нека још буде неправедан, а ко је поган нека се још погани, а ко је праведан нека још чини правду, а ко је свет, нека и се још свети.


text:
 Ја Исус послах анђела свога, да вам ово посведочи у Црквама. Ја сам изданак потомства Давидова, сјајна звезда Даница.


text:
 А Дух и невеста говоре: "Дођи" И који чује нека говори: "Дођи" И ко је жедан нека дође, и ко хоће нека узме воде живота за бадава.


text:
 Сведочим свакоме који чује речи пророштва ове књиге: Ако ко дометне овоме, Бог ће наметнути на њега зла написана у овој књизи,


text:
 а ако ко одузме од речи књиге овога пророштва, Бог ће одузети његов део од књиге живота и од града светога и од онога што је написано у овој књизи.


